Το **Πετί Παλαί** (γαλλικά: Petit Palais, ελληνικά: Μικρό Παλάτι), αναφέρεται και ως **Πτι Παλαί**, είναι μουσείο τέχνης στο 8ο διαμέρισμα του Παρισιού της Γαλλίας.

Κατασκευάστηκε για την Παγκόσμια έκθεση του 1900 για να στεγάσει μια μεγάλη έκθεση έργων τέχνης και στεγάζει τώρα το Μουσείο Καλών Τεχνών του Παρισιού. Το Πετί Παλαί βρίσκεται απέναντι από το Γκραν Παλαί στη λεωφόρο Ουίνστον Τσώρτσιλ.  Οι άλλες προσόψεις του κτηρίου είναι στραμμένες προς τον Σηκουάνα και τη λεωφόρο των Ηλυσίων Πεδίων.

Το Πετί Παλαί είναι ένα από τα 14 μουσεία της Πόλης του Παρισιού, τα οποία έχουν συσταθεί την 1η Ιανουαρίου 2013 και τα διαχειρίζεται το δημόσιο διοικητικό ίδρυμα Παρίσι Μουσεία. 

Το Υπουργείο Πολιτισμού της Γαλλίας έχει καταχωρίσει το Πετί Παλαί ως ιστορικό μνημείο από το 1975.

Ιστορία
-------

Η κυρία είσοδος του Πετί Παλαί
Το 1894 προκηρύχθηκε διαγωνισμός για την κατασκευή του κτηρίου στην περιοχή της Παγκόσμιας έκθεσης του 1900. Στην περιοχή προϋπήρχε εκθεσιακός χώρος (το Παλαί ντε λ' Ιντυστρί) από την Παγκόσμια Έκθεση του 1855 αλλά θεωρήθηκε ακατάλληλος και επρόκειτο να αντικατασταθεί από κάτι νέο για την Έκθεση του 1900.

Επελέγη ο αρχιτέκτονας Σαρλ Ζιρώ, ο οποίος συμμετείχε επίσης και στην κατασκευή του Γκραν Παλαί, και δημιούργησε το Πετί Παλαί ως ένα από τα κτήρια που αντικατέστησαν το Παλαί ντε λ' Ιντυστρί.

Η κατασκευή του Πετί Παλαί ξεκίνησε τον Οκτώβριο 1897 και ολοκληρώθηκε τον Απρίλιο του 1900. Το συνολικό κόστος της κατασκευής ανήλθε στις 400.000 λίβρες.

Από το 2001 έως το 2005 πραγματοποιήθηκαν εκτεταμένες εργασίες αποκατάστασης του κτηρίου.

Περιγραφή
---------

Το Πετί Παλαί είναι διατεταγμένο γύρω από μια ημικυκλική εσωτερική αυλή με κήπο. Η πρόσοψη πλαισιώνεται από περιστύλιο με κολόνες ιονικού ρυθμού και έχει μεγάλη σκεπαστή είσοδο και έναν εντυπωσιακό θόλο. Η διακόσμηση της πρόσοψης συμπληρώνεται από πολυάριθμα ανάγλυφα και αγάλματα. Οι εκθεσιακοί χώροι βρίσκονται στον πρώτο όροφο, ενώ στο ισόγειο βρίσκονται τα γραφεία.

Τα έργα τέχνης στο Μουσείο Καλών Τεχνών του Παρισιού, που στεγάζεται στο Πετί Παλαί, κυμαίνονται από την αρχαιότητα μέχρι τον 20ό αιώνα. Το μεγαλύτερο μέρος της συλλογής είναι κληρονομιά του Ωγκύστ Ντυτυί, ο οποίος το 1902 κληροδότησε επίσης στο μουσείο επιπλέον χρήματα για να αγοράσει ακόμη περισσότερα έργα τέχνης. Το μουσείο διαθέτει επίσης γκραβούρες, εκατοντάδες ταπετσαρίες, γλυπτά, μεσαιωνικά αντικείμενα, σπάνια χειρόγραφα και εικόνες.

* Το Πετί Παλαί
* Το Πετί ΠαλαίΤο Πετί Παλαί
* Η εσωτερική σκάλαΗ εσωτερική σκάλα
* Ο εσωτερικός κήποςΟ εσωτερικός κήπος
* Η αίθουσα ΤυκΗ αίθουσα Τυκ
* Η αίθουσα αρχαίας ελληνικής τέχνηςΗ αίθουσα αρχαίας ελληνικής τέχνης
* Ομάδα μουσικών στην κορυφή του περιστυλίουΟμάδα μουσικών στην κορυφή του περιστυλίου
* Αγάλματα στο περιστύλιοΑγάλματα στο περιστύλιο

Οι συλλογές
-----------

Εσωτερικό του Πετί Παλαί
Τα εκθέματα χωρίζονται σε 3 ενότητες:

* Η συλλογή Ντυτυί περιλαμβάνει έργα τέχνης του Μεσαίωνα: πίνακες μεσαιωνικής και αναγεννησιακής ζωγραφικής, σχέδια και μεσαιωνικά έργα τέχνης.
* Η συλλογή Τυκ περιλαμβάνει μια συλλογή επίπλων του 18ου αιώνα και
* Η τρίτη συλλογή είναι μια τεράστια συλλογή έργων τέχνης και πινάκων ζωγραφικής της πόλης των Παρισίων.

Εκτίθενται επίσης ιστορικά έργα διάσημων ζωγράφων όπως οι Ρέμπραντ, Ρούμπενς, Φραγκονάρ, Νικολά Πουσέν, Κλωντ Λορραίν, κ.ά. και επίσης μια αξιόλογη συλλογή πινάκων και έργων γλυπτικής του 19ου αιώνα από καλλιτέχνες όπως οι Ντελακρουά, Πισαρό, Ροντέν, Μονέ, Ενγκρ κ.α. Επιπλέον εκτίθεται μια μικρή συλλογή έργων αρχαίας ελληνικής και ρωμαϊκής τέχνης.

Η είσοδος για τις μόνιμες συλλογές είναι δωρεάν.

Εξωτερικοί σύνδεσμοι
--------------------

* Η ιστοσελίδα του Πετί Παλαί (γαλλικά, αγγλικά)

Παραπομπές
----------

1. 1 2  www.petitpalais.paris.fr/en/the-petit-palais/building-history.
2. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
3. ↑ . «parisinfo.com/paris-museum-monument/71067/Petit-Palais-Musee-des-Beaux-Arts-de-la-ville-de-Paris».
4. ↑  Anderson, A (1900). "The Paris Exhibition Buildings". *Architectural Review*. **7**: 28–37.
5. ↑ . «parismusees.paris.fr/en». Αρχειοθετήθηκε από το πρωτότυπο στις 30 Αυγούστου 2018.
6. ↑ . «Mérimée PA00088878, Ministère français de la Culture. Petit Palais, actuellement musée des Beaux-Arts de la Ville de Paris».
7. ↑ . «petitpalais.paris.fr/en».
8. ↑  Worsdale, Derrick (1978). "The Petit Palais des Champs-Elysees; Architecture and Decoration". *Apollo*. **106**: 207–11.
9. ↑ . «aviewoncities.com/paris/petitpalais.htm». Αρχειοθετήθηκε από το πρωτότυπο στις 29 Φεβρουαρίου 2020.
10. ↑ . «/toptraveller.gr/poi/small-palace-paris/».
11. ↑ . «petitpalais.paris.fr/en/plan-your-visit/basic-information».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149662265
* LCCN: n80152875
* ISNI: 0000 0001 2167 7481
* GND: 1048199-0
* SUDOC: 026394170
* ULAN: 500310009
* NKC: ko2002102971
* BNE: XX123465

 |

 |